《沈云升开府入闽寄赠二首 其一》
明代·何吾驺

明主眷南顾，悬旌仗虎臣。肃清千嶂祲，平施万家春。

日丽彤弓满，霜开玉帐新。潢池氛渐息，安集待斯民。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。